આ વખતની IPLમાં 25-50 લોકોનું ગ્રુપ બનાવીને સટ્ટો બુક કરવાનું ચલણ શરૂ થયું છે. આ કારણે સટ્ટાની ઉપર ‘કપાત’ ઘટી છે તેની સીધી અસર આંગડિયા પેઢીઓમાં જોવાઈ રહી છે. સૂત્રોમાં ચર્ચા છે કે, એપ્લિકેશન ઉપર સટ્ટાના કારણે મોટા બુકીઓ પાસે ‘કપાત’ ઘટી છે. મોટા બુકી સાથે દર બે દિવસ, ત્રણ દિવસ કે અઠવાડિયે ‘કપાતના હિસાબ’ કરવાની સિસ્ટમથી આંગડિયા મારફતે મોટી રકમની હેરાફેરી થતી હતી. આ વખતે ‘કપાત’ ઘટતાં આંગડિયાનો ઉપયોગ ઘટ્યો છે. મોટા બુકીઓ પાસે આવતી રકમ ઘટવાથી બેનંબરી આવક ‘આંગડિયા’ મિત્રને ફેરવવા આપવાનું ચલણ પણ ઘટ્યું છે. આમ, આંગડિયાના ખાતાં પણ ‘માઈનસ’ ચાલી રહ્યાં છે.